ONTHOU Ek sit die goed in op die moderne manier soos by 'n blog: die nuutste goed kom altyd bo. So vir die hele verhaal moet mens onder begin lees!! Die rede is dat gereelde besoekers dadelik kan sien wat is nuus en net dit hoef te lees of kyk.
Ek het by Susan gekuier tydens Marlize se troue
Antonie jnr het nou vir hom 'n Take Away gekoop. Hy is baie besig en ek glo die plek sal baie suksesvol wees. Susan help hom 3 dae per week daar en ons weet almal hoe lekker my suster kan kook. As sy haar hand oor die kos hou sal dit baie goed gaan. Tonie maak self die oggend toebroodjies en Susan beweer dit is baie lekker. Miskien het hy haar talente ge-erf. Ekself kan nie 'n blik boeliebeef suksesvol oopmaak. Ek het ure na kos programme gekyk toe ek so siek en honger was maar absoluut niks geleer. Tonie het baie navorsing gedoen en ek glo hy weet wat hy doen. Ons almal wens hom die beste toe en weet hy sal die plek maak werk.
Susan was in 'n motor ongeluk betrokke. Net knie seergemaak en Dirk het haar gedwing om bietjie verlof te neem. Sy het toe vir ons in Pretoria kom kuier. Ons het toe ons tak in Polokwane besoek en is daarna deur na Lekgalameetse naby Tzaneen. Die vier van ons Susan, Johanna, Fanie en Elsie. Dit was maar koud maar nie naastenby soos Gauteng. Ons het 'n wonderlik tyd gehad op 'n wonderlike plek. Een van die mooiste plekke waar mens ooit kan hoop om te kom. Ons het Vrydag 18 Junie 2010 terug gekom want Derrick het bietjie kom kuier. Hy werk nou in Nelspruit by KPMG en gaan uit met Lydia. Hy het huis gekoop en dit lyk of hy gaan vestig in Nelspruit. Antonie gaan steeds uit met Yolande.. hy het Vrydag 30 geword ... hemel maar ons word oud!! Hier is foto's van ons kuier op Lekgalameetse en ook van die ete waar Derrick by is.
Lekgalameetse 16 Jun10
Derick tydens sy eerste fiets toernooi
Tonie het sy prioriteite reg
Susan en haar seuns
susan by werk klein2.jpg